
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  Από το πρακτικό της υπ’ αριθμ. 15ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  194/2013
ΘΕΜΑ: Συμμετοχή στην πρόσκληση εκδήλωσης ενδιαφέροντος για την υλοποίηση πράξεων στο πλαίσιο της δράσης «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ» της ΕΕΤΑΑ ΑΕ
 
Στον Πύργο, σήμερα 8 του μηνός Ιουλίου, του έτους 2013, ημέρα Δευτέρα και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 31733/4-7-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 26 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Φραγκαντώνης Παναγιώτης, 10. Μπίρμπας Κων/νος, 11. Ανδρικόπουλος Φώτιος, 12. Αργυρόπουλος Ιωάννης του Παναγιώτη, 13. Μποσμής Κων/νος, 14. Ρωμαίος Στέφανος, 15. Μικελόπουλος Γεώργιος, 16. Λιατσής Γαβριήλ – Επικεφαλής Μείζονος Μειοψηφίας, 17. Ανδριόλας Γεώργιος, 18. Σεϊντής Βασίλειος, 19. Λιατσής Δημήτριος, 20. Γεράνιος Κων/νος, 21. Αγγελακοπούλου Ανδριάνα (Αντιπρόεδρος Δημοτικού Συμβουλίου), 22. Μπελόκας Διονύσιος 23. Γιάνναρος Χρήστος – Επικεφαλής της παράταξης «Λαϊκή Συσπείρωση», 24. Καραμπέτσος Αθανάσιος, 25. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 26. Σκαρτσιάρης Πάνος – ανεξάρτητος Δημοτικός Σύμβουλος.  
ΑΠΟΝΤΕΣ: 1. Τζίνη Διονυσία, 2. Τζουανόπουλος Δημήτριος, 3. Ανδρικόπουλος Ανδρέας,  4. Αντωνέλος Δημήτριος,  5. Δημόπουλος Φώτιος, 6.  Κουρμπανάς Γεώργιος, οι οποίοι δεν προσήλθαν στη συνεδρίαση αν και νόμιμα κλήθηκαν,  

7. Δημουλιάς Λεωνίδας (έχει τεθεί σε αργία). 

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του δημοτικού συμβουλίου το 4Ο θέμα της ημερήσιας διάταξης με τίτλο: «Συμμετοχή  στην πρόσκληση εκδήλωσης ενδιαφέροντος για την υλοποίηση πράξεων στο πλαίσιο της δράσης «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ» της ΕΕΤΑΑ ΑΕ» και ανέφερε:

[Η Ελληνική Εταιρία Τοπικής Ανάπτυξης και Αυτοδιοίκησης με την με αρ. πρωτ. 1360/19 -06-2013 πρόσκληση εκδήλωσης ενδιαφέροντος για την υλοποίηση πράξεων στο πλαίσιο της δράσης «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ» προσκαλεί τους Βρεφικούς και Βρεφονηπιακούς Σταθμούς, τους Βρεφονηπιακούς Σταθμούς Ολοκληρωμένης Φροντίδας τους Παιδικούς Σταθμούς, τα Κέντρα Δημιουργικής Απασχόλησης Παιδιών (Κ.Δ.Α.Π) και τα Κέντρα Δημιουργικής Απασχόλησης Παιδιών με Αναπηρία (Κ.Δ.Α.Π – Μ.Ε.Α) να συμμετέχουν μέσω αίτησης των Φορέων τους στις εν λόγω πράξεις, οι οποίες είναι μονοετούς διάρκειας και θα υλοποιηθούν έως στις 31/08/14.

Ο συνολικός προϋπολογισμός χρηματοδοτείται κατά 100% από δημόσιους πόρους και ανέρχεται στα 149.000.000,00€. Η παροχή των ανωτέρω υπηρεσιών απαλλάσσεται από ΦΠΑ, σύμφωνα με το Α.Π 1047941/3570/280/Β0014/2-7-2009 έγγραφο της Γενικής Δ/νσης Φορολογίας [14η Δ/νση ΦΠΑ] του Υπουργείου Οικονομίας και Οικονομικών.
Κατόπιν αυτού το Τμήμα Βρεφονηπιακών Σταθμών της Δ/νσης Κοινωνικής προστασίας και Υγείας του Δήμου Πύργου, με το υπ’ αριθ 29585/13 έγγραφό του εισηγείται:

Α. Την συμμετοχή  των Παιδικών Σταθμών του δήμου Πύργου στην ως άνω πρόσκληση εκδήλωσης ενδιαφέροντος για την υλοποίηση πράξεων στο πλαίσιο της δράσης με κατάθεση της αντίστοιχης αίτησης και  την υποβολή των σχετικών δικαιολογητικών.  

Β. Την εξουσιοδότηση του νομίμου εκπροσώπου του Δήμου Πύργου που θα υποβάλλει την αίτηση-προσφορά  και θα υπογράψει τη σύμβαση δεσμεύοντας  το φορέα με μόνη την υπογραφή του έναντι της ΕΕΤΑΑ ΑΕ. 

Γ. Τον αριθμό των προσφερόμενων θέσεων της δομής ως εξής:

1.  Α΄ Παιδικός Σταθμός Δήμου Πύργου 

( με προσφερόμενες θέσεις 30 νηπίων από τις προβλεπόμενες θέσεις των 75 νηπίων  της δυναμικότητας του Σταθμού).

2. Β΄ Παιδικός Σταθμός Δήμου Πύργου 

(με προσφερόμενες θέσεις  25 παιδιών από τις προβλεπόμενες  θέσεις των 70 νηπίων της δυναμικότητας του Σταθμού).

3. Γ΄ Παιδικός Σταθμός Δήμου Πύργου  
(με προσφερόμενες θέσεις  20 παιδιών από τις προβλεπόμενες  θέσεις  των 50 νηπίων της δυναμικότητας του Σταθμού).

4. Παιδικός Σταθμός Επιταλίου Δ.Ε Βώλακος

 (με προσφερόμενες θέσεις  10 παιδιών από τις προβλεπόμενες  θέσεις των 25 νηπίων της δυναμικότητας του Σταθμού).

Η ένταξη των Παιδικών Σταθμών του Δήμου Πύργου στο πρόγραμμα ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ» της ΕΕΤΑΑ ΑΕ, θεωρείται απαραίτητη προκειμένου να αξιοποιηθεί κάθε δυνατότητα που υπάρχει προς όφελος των συμπολιτών μας στις σημερινές δύσκολες οικονομικά συνθήκες και αποτελεί μία σημαντική εξέλιξη καθώς απαλλάσσει δεκάδες οικογένειες από την καταβολή τροφείων.
Καλούνται οι δημοτικοί σύμβουλοι να αποφασίσουν επί της ανωτέρω εισήγησης.

Το Δημοτικό Συμβούλιο Πύργου,

λαμβάνοντας υπόψη του:

· το άρθρο 65 του Ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης (Πρόγραμμα Καλλικράτης)
· την με αρ. πρωτ. 1360/19-06-2013 πρόσκληση εκδήλωσης ενδιαφέροντος της ΕΕΤΑΑ ΑΕ για την υλοποίηση πράξεων στο πλαίσιο της δράσης «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ»

· την υπ’ αριθ. 29585/26-6-13 εισήγηση της Δ/νσης Κοινωνικής Προστασίας και Υγείας, Τμήμα Βρεφονηπιακών Σταθμών δήμου Πύργου, μετά από διαλογική συζήτηση και τη διεξαγωγή ψηφοφορίας κατά την οποία δεκατρείς (13) σύμβουλοι υπερψήφισαν το θέμα ένας (1) το καταψήφισε, δύο (2) ψήφισαν λευκό και δέκα (10) βρέθηκαν απόντες,

 κατά πλειοψηφία α π ο φ α σ ί ζ ε ι 

1. Τη συμμετοχή των Παιδικών Σταθμών του δήμου Πύργου στο  πλαίσιο της δράσης «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ» της Ελληνικής Εταιρείας Τοπικής Ανάπτυξης και Αυτοδιοίκησης (ΕΕΤΑΑ) ΑΕ. 
Ο αριθμός των προσφερόμενων θέσεων της δομής έχει ως κάτωθι:

 Α΄ Παιδικός Σταθμός Δήμου Πύργου 

( με προσφερόμενες θέσεις 30 νηπίων από τις προβλεπόμενες θέσεις των 75 νηπίων  της δυναμικότητας του Σταθμού).

Β΄ Παιδικός Σταθμός Δήμου Πύργου 

(με προσφερόμενες θέσεις  25 παιδιών από τις προβλεπόμενες  θέσεις των 70 νηπίων της δυναμικότητας του Σταθμού).

Γ΄ Παιδικός Σταθμός Δήμου Πύργου  
(με προσφερόμενες θέσεις  20 παιδιών από τις προβλεπόμενες  θέσεις  των 50 νηπίων της δυναμικότητας του Σταθμού).

Παιδικός Σταθμός Επιταλίου Δ.Ε Βώλακος

 (με προσφερόμενες θέσεις  10 παιδιών από τις προβλεπόμενες  θέσεις των 25 νηπίων της δυναμικότητας του Σταθμού).

2. Παρέχει εξουσιοδότηση στον Αντιδήμαρχο κ. Κων/νο Μποσμή για την υποβολή της αίτησης-προσφοράς  και την υπογραφή  της σύμβασης δεσμεύοντας  το φορέα με μόνη την υπογραφή του έναντι της ΕΕΤΑΑ ΑΕ.
· Οι δημοτικοί σύμβουλοι της παράταξης «Λαϊκή Συσπείρωση» κ.κ Χ. Γιάνναρος και Α. Καραμπέτσος δήλωσαν ότι ψηφίζουν λευκό.
· Ο Επικεφαλής της παράταξης «Ανταρσία στο δήμο Πύργου» κ. Ι. Σεφερλής δήλωσε ότι καταψηφίζει το θέμα.
Οι Δημοτικοί Σύμβουλοι κ.κ. Π. Φραγκαντώνης, Κ. Μπίρμπας, Ι. Αργυρόπουλος του Παναγιώτη, Γ. Λιατσής, Γ. Ανδριόλας, Β. Σεϊντής, Δ. Λιατσής, Κ. Γεράνιος, Α. Αγγελακοπούλου, Δ. Μπελόκας, είχαν αποχωρήσει απ’ τη συνεδρίαση, πριν τη συζήτηση και έγκριση του θέματος.  

Η παρούσα απόφαση έλαβε αύξοντα αριθμό 194/2013.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

   Ο ΠΡΟΕΔΡΟΣ                           ΤΑ ΜΕΛΗ                  Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος 12  – 7  - 2013
Ο ΠΡΟΕΔΡΟΣ ΤΟΥ Δ.Σ
ΕΥΣΤΑΘΙΟΣ ΚΑΝΝΗΣ

